KOMISSION ASETUS (EY) N:o 2246/1999,
annettu 22 päivänä lokakuuta 1999,
toimenpiteistä korkealaatuisen naudanlihan menekin edistämiseksi annetun neuvoston asetuksen (ETY) N:o 2067/92 soveltamista koskevista yksityiskohtaisista säännöistä annetun asetuksen (ETY) N:o 1318/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon toimenpiteistä korkealaatuisen naudanlihan menekin edistämiseksi 30 päivänä kesäkuuta 1992 annetun neuvoston asetuksen (ETY) N:o 2067/92(1) ja erityisesti sen 4 artiklan,
sekä katsoo seuraavaa:
1) Komission asetuksessa (ETY) N:o 1318/93(2), sellaisena kuin se on viimeksi muutettuna komission asetuksella (EY) N:o 351/1999(3), vahvistetaan edellä mainitun asetuksen soveltamista koskevat yksityiskohtaiset säännöt.
2) Koska komissiolle vuoden 1999 osalta jätettyjen rahoitushakemusten yhteissumma ylittää merkittävästi toimelle varatut määrärahat, ehdotukset on tutkittava uudelleen ja niiden summat mukautettava, joten määräaika on tarpeen pidentää 30 päivän syyskuuta 1999 jälkeen, johon mennessä komission piti tehdä päätös hyväksyttävistä hakemuksista.
3) Tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1318/93 seuraavasti:
Lisätään 5 artiklan 2 kohdan ensimmäiseen alakohtaan virke seuraavasti: "Vuoden 1999 osalta komissio tekee päätöksen hyväksytyistä hakemuksista viimeistään 15 päivänä joulukuuta 1999."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 30 päivästä syyskuuta 1999.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä lokakuuta 1999.